text: [{"text_idx": "#000003", "text": "ICC\u2019n yakka Waraanaa lafa Falasxiinotaa humnaan weerarame keessatti raawwatame qorachuu jalqabe"}, {"text_idx": "#000004", "text": "Abbaan alangaa mana murtii yakka Idil Addunyaa (ICC) , yakka waraanaa june 2014 irraa kaasee, loltoonni Israa\u2019el lafa Falasxiinotaa humnaan Weerarame keessatti raawwatan irratti qorannoo jalqabuu beeksise."}, {"text_idx": "#000005", "text": "Hoggantuun abbaa alangaa ICC, Miss Fatou Bensouda, Waajjirri isii waggaa 5 dura galmee yakka waraanaa, \u201cWest Bank, Gazaa fi magaalaa Alquds gama bahaatti raawwatame ilaaluu akka jalqabee fi amma immoo qorannoon ifatti jalqabamuu ibsite."}, {"text_idx": "#000007", "text": "Ministeerri haajaa alaa Amerikaa Antoonii Biliinken, Isra\u2019eel miseensa mana murtii yakka Idil addunyaa waan hin ta\u2019iiniif, Manni murtiichaa qoratuuf aangoo hin qabu jedhe."}, {"text_idx": "#000008", "text": "Manni murtii Idil Addunyaa waliigaltee Room irratti hunda\u2019uun yakka waraanaa, Duguggaa sanyii fi ajjeechaa jumlaan raawwatame irratti himannaa banuuf aangoo qaba, Isra\u2019eel immoo waliigaltee Room kana hin mirkaanneessine, tahuus Barreessaan Dhaabbata Mootummoota Gamtoomanii bara 2015tti Falasxinoonni waliigaltee kana fudhachuu ibsuun, Manni murtii Idil Addunyaa aangoo himannaa banuu akka qabu murteesse."}]